**Likumprojekta „Grozījumi Latvijas Administratīvo pārkāpumu kodeksā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums |  Likumprojekts „Grozījumi Latvijas Administratīvo pārkāpumu kodeksā”” (turpmāk – Likumprojekts) izstrādāts, pamatojoties uz Ministru kabineta 2010.gada 12.oktobra sēdes protokollēmuma Nr. 52 31.§ 2.punktā noteikto – Korupcijas novēršanas un apkarošanas birojam izstrādāt un līdz 2011.gada 1.martam iesniegt noteiktā kārtībā Ministru kabinetā informatīvā ziņojuma 3.nodaļā minētos normatīvo aktu projektus.Minētā informatīvā ziņojuma „Par Korupcijas novēršanas un apkarošanas biroja un Valsts ieņēmumu dienesta kompetences sadalījumu saistībā ar valsts amatpersonu deklarācijās sniegto ziņu patiesuma pārbaudi” 3.nodaļas 3.2.apakšpunktā noteikts:„Nepieciešamie grozījumi Administratīvo pārkāpumu kodeksā:noteikt, ka saukšana pie administratīvās atbildības par nepatiesu ziņu norādīšanu valsts amatpersonas deklarācijā ir KNAB kompetencē, veicot grozījumus Administratīvo pārkāpumu kodeksa 166.27, 214.2 un 215.1 pantā.”  |
|  2. |  Pašreizējā situācija un problēmas | Šobrīd nevienai institūcijai nav ar likumu uzlikts par pienākumu pārbaudīt valsts amatpersonu deklarāciju ziņu patiesuma pārbaudi. Valsts ieņēmumu dienests pārbauda tikai to, vai valsts amatpersonu deklarācijas ir iesniegtas noteiktajā termiņā, kā arī vai visas tās sadaļas ir aizpildītas.Ar Ministru prezidenta Valda Dombrovska rīkojumu Nr.305 tika izveidota darba grupa priekšlikumu sagatavošanai par Korupcijas novēršanas un apkarošanas biroja un Valsts ieņēmumu dienesta kompetences sadalījumu saistībā ar valsts amatpersonu deklarācijās sniegto ziņu patiesuma pārbaudi (turpmāk – darba grupa), ka rezultātā tika sagatavots informatīvais ziņojums„Priekšlikumi Korupcijas novēršanas un apkarošanas biroja un Valsts ieņēmumu dienesta kompetences sadalījumam saistībā ar valsts amatpersonu deklarācijās sniegto ziņu patiesuma pārbaudi”. Ziņojumā tika panākta vienošanās, ka funkciju pārbaudīt valsts amatpersonu deklarācijās sniegto ziņu patiesumu nepieciešams uzdot Korupcijas novēršanas un apkarošanas birojam.Šobrīd atbilstoši likuma „Par iedzīvotāju ienākuma nodokli” 22.panta pirmajai daļai Valsts ieņēmumu dienests pārbauda maksātāja (fiziskās personas) taksācijas gadā gūtos ienākumus, pamatojoties uz iesniegtajā gada ienākumu deklarācijā uzrādītajiem datiem darba devēju (ienākuma izmaksātāju) paziņojumiem par izmaksātajām summām, ārvalstu nodokļu administrāciju sniegtajām ziņām, apsekošanas un pārbaužu rezultātiem, kā arī citu Valsts ieņēmumu dienesta rīcībā esošo informāciju par nodokļa maksātāja ienākumiem, īpašuma stāvokļa izmaiņām un izdevumiem.Lai nodrošinātu, ka valsts amatpersonu deklarācijās norādīto ziņu patiesuma pārbaudēs tiek iegūts kompetentas institūcijas atzinums par valsts amatpersonas ienākumiem un izdevumiem, nepieciešams noteikt, ja Korupcijas novēršanas un apkarošanas birojs ir konstatējis būtiskas neatbilstības, tad Valsts ieņēmumu dienesta pienākums pēc Korupcijas novēršanas un apkarošanas biroja pieprasījuma, pamatojot to ar Korupcijas novēršanas un apkarošanas biroja iegūto informāciju, ir veikt valsts amatpersonas ienākumu un izdevumu analīzi un gadījumos, kad tiek konstatēts būtisks izdevumu pārsniegums pār ienākumiem, veikt nodokļu auditu, un par analīzes vai audita rezultātiem informēt Korupcijas novēršanas un apkarošanas biroju.Korupcijas novēršanas un apkarošanas biroja pienākums veikt valsts amatpersonu deklarācijās norādīto ziņu patiesuma pārbaudes ir izpildāms tikai tad, ja Valsts ieņēmumu dienestam tiek noteikts pienākums sniegt atzinumu par Korupcijas novēršanas un apkarošanas biroja pieprasījuma pārbaudes rezultātiem.Vienlaicīgi, veicot valsts amatpersonu deklarācijās norādīto ziņu patiesuma pārbaudes, Korupcijas novēršanas un apkarošanas biroja un Valsts ieņēmumu dienesta resursiem ir jābūt sabalansētiem, lai neizveidotos situācija, ka Valsts ieņēmumu dienesta kapacitāte neļauj izpildīt Korupcijas novēršanas un apkarošanas biroja pieprasījumus. Tāpēc Korupcijas novēršanas un apkarošanas birojs un Valsts ieņēmumu dienests savstarpēji vienojušies par pieprasījumu skaitu. Šobrīd Valsts ieņēmumu dienests pieejamo resursu ietvaros var izpildīt ne vairāk kā 25 Korupcijas novēršanas un apkarošanas biroja šāda veida pieprasījumus gadā.Korupcijas novēršanas un apkarošanas birojs, lai uzņemtos papildus funkciju pārbaudīt valsts amatpersonu deklarācijās sniegto ziņu patiesumu pieprasīja papildus 11 amata vietas, taču **s**askaņā ar Finanšu ministrijas 2010.gada 23.jūlija vēstulē Nr.20-1-01/6211 “Par Korupcijas novēršanas un apkarošanas biroja 2010.gada 7.maija vēstulē Nr.1/4205 un Saeimas Valsts pārvaldes un pašvaldības komisijas 2009.gada 27.maija vēstulē Nr.9/7-2-n/74-(9/09) minēto”, kurā Finanšu ministrija ir paudusi viedokli, ka pašreizējā ekonomiskajā situācijā valstī nav iespējams Korupcijas novēršanas un apkarošanas birojam piešķirt papildus budžetu visām prasītajām amata vietām un ka būtu iespējams papildus budžets tikai 3 papildus amata vietām ar attiecīgu finansējumu.Šajā gadījumā tikai 3 amatpersonas strādās ar deklarāciju pārbaudi un kontroli, attiecīgi ar apmēram 250 deklarācijām, un neviena amatpersona nesniegs skaidrojumus par valsts amatpersonu deklarāciju aizpildīšanas kārtību. Finanšu ministrija (Valsts ieņēmumu dienests) no 2012.gada 1.janvāra nodod Korupcijas novēršanas un apkarošanas birojam 3 amata vietas ar finansējumu no valsts budžeta bāzes izdevumiem 21 443 latu apmērā. Ņemot vērā, ka pēc Korupcijas novēršanas un apkarošanas biroja veiktajiem aprēķiniem 3 amata vietu darbības nodrošināšanai ir nepieciešami 48 015 latu, tad par papildu finansējumu lemjams 2012.gada valsts budžeta sagatavošanas procesā. |
|  3. |  Saistītie politikas ietekmes novērtējumi un pētījumi | Izstrādāts un Ministru kabineta 2010.gada 12.oktobra sēdē (prot. nr. 52 31.§) pieņemts informatīvais ziņojums„Priekšlikumi Korupcijas novēršanas un apkarošanas biroja un Valsts ieņēmumu dienesta kompetences sadalījumam saistībā ar valsts amatpersonu deklarācijās sniegto ziņu patiesuma pārbaudi”. |
|  4. |  Tiesiskā regulējuma mērķis un būtība | Likumprojekta mērķis ir noteikt, ka pienākums pārbaudīt valsts amatpersonu deklarācijās sniegto ziņu patiesumu ir Korupcijas novēršanas un apkarošanas birojam. Līdz ar to likuma 166.27 pants tiek sadalīts divās daļās, lai sadalītu kompetenci, par vienu daļu kā kompetento institūciju nosakot Korupcijas novēršanas un apkarošanas biroju, bet par otru daļu – Valsts ieņēmumu dienestu.  |
|  5. |  Projekta izstrādē iesaistītās institūcijas | Nav attiecināms  |
|  6. |  Iemesli, kādēļ netika nodrošināta sabiedrības līdzdalība | Izsludinot Likumprojektu Valsts sekretāru sanāksmē, tas tiks publicēts Korupcijas novēršanas un apkarošanas mājas lapā, dodot iespēju ieinteresētajai sabiedrības daļai izteikt komentārus un sniegt priekšlikumus par Likumprojektu. |
|  7. |  Cita informācija | Nav |
|   **II. Tiesību akta projekta ietekme uz sabiedrību** |
|  1. |  Sabiedrības mērķgrupa | Likumprojekts attiecas uz valsts amatpersonām, kuras saskaņā ar likumu iesniedz valsts amatpersonu deklarācijas.  |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Nav attiecināms |
|  3. |  Tiesiskā regulējuma finansiālā ietekme | Pēc Korupcijas novēršanas un apkarošanas biroja veiktajiem aprēķiniem 3 amata vietu darbības nodrošināšanai ir nepieciešami 48 015 latu. |
|  4. |  Tiesiskā regulējuma nefinansiālā ietekme | Nav attiecināms |
|  5. |  Administratīvās procedūras raksturojums | Nav attiecināms |
|  6. |  Administratīvo izmaksu monetārs novērtējums | Nav attiecināms |
|  7. |  Cita informācija |  Nav |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **n-tais gads** | Turpmākie trīs gadi (tūkst. latu) |
| **2012** | **2013** | **2014** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  | 48015 | 48015 | 48015 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  | 48015 | 48015 | 48015 |
| 1.2. valsts speciālais budžets |  |  | 0 | 0 | 0 |
| 1.3. pašvaldību budžets |  |  | 0 | 0 | 0 |
| 2. Budžeta izdevumi: |  |  | 48015 | 48015 | 48015 |
| 2.1. valsts pamatbudžets |  |  | 48015 | 48015 | 48015 |
| 2.2. valsts speciālais budžets |  |  | 0 | 0 | 0 |
| 2.3. pašvaldību budžets |  |  | 0 | 0 | 0 |
| 3. Finansiālā ietekme: |  |  | 0 | 0 | 0 |
| 3.1. valsts pamatbudžets |  |  | 0 | 0 | 0 |
| 3.2. speciālais budžets |  |  | 0 | 0 | 0 |
| 3.3. pašvaldību budžets |  |  | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  | 0 | 0 | 0 |
| 5. Precizēta finansiālā ietekme: | X |  | 0 | 0 | 0 |
| 5.1. valsts pamatbudžets |  | 0 | 0 | 0 |
| 5.2. speciālais budžets |  | 0 | 0 | 0 |
| 5.3. pašvaldību budžets |  | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti |  Nepieciešami grozījumi likumā „Par interešu konflikta novēršanu valsts amatpersonu darbībā”, nosakot Korupcijas novēršanas un apkarošanas biroja pienākumu veikt amatpersonu deklarāciju satura patiesuma pārbaudi. |
| Anotācijas III, V un VI sadaļa – nav attiecināms. |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas |  Korupcijas novēršanas un apkarošanas birojs un Valsts ieņēmumu dienests. |
|  2. |  Projekta izpildes ietekme uz pārvaldes funkcijām |  Tiks paplašinātas Korupcijas novēršanas un apkarošanas biroja funkcijas, paredzot, ka Korupcijas novēršanas un apkarošanas birojam ir pienākums pārbaudīt valsts amatpersonu deklarācijās sniegto ziņu patiesumu. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Jaunas valsts un pašvaldību institūcijas netiks radītas. Tiks paplašinātas Korupcijas novēršanas un apkarošanas biroja funkcijas un amatpersonu skaits. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Nav |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Nav |
|  6. |  Cita informācija |  Nav |

Ministru prezidents V.Dombrovskis

Vizē Korupcijas novēršanas un

apkarošanas biroja priekšnieks N.Vilnītis

2011.02.08. 09:37

1311

A.Strīķeris

67356165-231

alvils.strikeris@knab.gov.lv